EkBass/fiwiki-20250220-pages-articles huggingface dataset:
Stripped (The Rolling Stonesin albumi)

Stripped on The Rolling Stonesin vuonna 1995 julkaistu livealbumi, jonka materiaali on kerätty Voodoo Lounge -albumin kiertueelta. Albumille sisältyy muun muassa Bob Dylan -cover ”Like a Rolling Stone”. ==Kappaleet== *Kaikki kappaleet kirjoittaneet Mick Jagger ja Keith Richards, ellei toisin mainita. # # # # # # # # # # # # # # ==Kokoonpano== ===The Rolling Stones=== *Mick Jagger – laulu, huuliharppu, kitara, marakassi kappaleessa ”Not Fade Away” *Keith Richards – kitara, laulu *Charlie Watts – rummut *Ron Wood – kitara ===Vierailijat=== *Michael Davis – pasuuna *Lisa Fischer – taustalaulu *Bernard Fowler – taustalaulu, lyömäsoittimet kappaleissa ”Street Fighting Man”, ”Let It Bleed” ja ”Dead Flowers” *Darryl Jones – bassokitara, taustalaulu kappaleessa ”Slipping Away” *Bobby Keys – saksofoni *Chuck Leavell – kosketinsoittimet, taustalaulu kappaleissa ”Wild Horses” ”Dead Flowers”, ”Slipping Away”, and ”Sweet Virginia” *Kent Smith – trumpetti *Andy Snitzer – saksofoni *Don Was – Hammond B-3 -urut kappaleessa ”Shine a Light” == Lähteet == Luokka:Vuoden 1995 konserttitallenteet Luokka:The Rolling Stonesin konserttitallenteet
48 (luku)

48 (neljäkymmentäkahdeksan) on luonnollinen luku, jota edeltää luku 47 ja seuraa luku 49. == Matematiikassa == * 48 on yhdistetty, puolitäydellinen ja runsas luku. * 48 on ”erittäin yhdistetty luku” (), koska sillä on enemmän tekijöitä (kymmenen) kuin millään pienemmällä luonnollisella luvulla. * 48 on ”erittäin runsas luku” (), koska sen tekijöiden summa (124) on suurempi kuin millään pienemmällä luonnollisella luvulla. * 48 on ”käytännöllinen luku” (), koska jokainen positiivinen kokonaisluku luvun 48 tekijöiden summaan saakka voidaan muodostaa luvun 48 eri tekijöiden summana. * 48 kuuluu Zumkellerin lukuihin (), koska sen tekijät voidaan jakaa kahteen ei-päällekkäiseen joukkoon, joiden summat ovat samat. * 48 kuuluu Ulamin lukuihin (). * 48 on ikosaedriluku. * 48 on Harshad-luku binääri-, oktaali- ja kymmenjärjestelmässä. * 48 voidaan muodostaa neljän peräkkäisen alkuluvun summana: 7+11+13+17. * 48 on pienin luku, joka voidaan muodostaa kahden parittoman alkuluvun summana (vähintään) viidellä tavalla, kun lukujen järjestyksellä ei ole merkitystä. (huom.: indeksi 24) (Nämä tavat ovat 5+43, 7+41, 11+37, 17+31 ja 19+29.) * 48 voidaan muodostaa kahden neliöluvun erotuksena kolmella tavalla: 7^2-1^2, 8^2-4^2 tai 13^2-11^2.48 Forty-Eight LXVIII (arkistoitu) * 48 esiintyy kahdessa jaottomassa Pythagoraan kolmikossa: ja . * 48. alkuluvun ja luvun 48 summa (271) on myös alkuluku. * Rombikuboktaedrissa on 48 särmää. * Typistetyssä kuboktaedrissa on 48 kärkeä. == Luonnontieteissä == * 48 on kadmiumin järjestysluku jaksollisessa järjestelmässä. * Titaani-48 on titaanin vakaa isotooppi. * Krypton-84, rubidium-85 ja strontium-86 ovat vakaita isotooppeja, joiden neutroniluku on 48. == Muissa yhteyksissä == * 48 on Puolan kansainvälinen suuntanumero. * Eurooppatie E48 kulkee Saksan ja Tšekin välillä. * Arizona on 48. Yhdysvaltoihin liittynyt osavaltio. * MAC-osoitteessa on 48 bittiä. == Lähteet == Luokka:Luonnolliset luvut
Air Canada Jazz

Air Canada Jazz on kanadalainen lentoyhtiö. Yhtiö on alun perin Air Canadan omistama, mutta se on myöhemmin luopunut omistuksestaan, nykyisin yhtiön omistaa Jazz Air Income Fund-rahasto (). Jazz toimii Air Canadan lentoliikenteen syöttöliikenneyhtiönä. Yhtiön kotipaikka on Halifax Stanfieldin kansainvälinen lentoasema, Enfieldissä, Nova Scotiassa. Air Canada Jazz lentää 85 kohteeseen Pohjois-Amerikassa ja yhtiön solmukohteita ovat Toronton Pearsonin kansainvälinen lentoasema, Vancouverin kansainvälinen lentoasema, Montreal-Pierre Elliott Trudeaun kansainvälinen lentoasema ja Calgaryn kansainvälinen lentoasema. Kesäkuussa 2009 Air Canada jazz työllisti 4 932 henkilöä. == Historia == Yhtiö perustettiin vuonna 2001 yhdistämällä Air Canadan omistamat syöttöliikenneyhtiöt Air BC, Air Nova, Air Ontario ja Canadian Regional Airlines. Vuonna 2006 ACE Aviation Holdings (Air Canadan emoyhtiö) luopui yhtiön omistuksesta myytyään kaikki omistamansa Air Canada Jazzin osakkeet. Elokuussa 2008 Air Canada Jazz poisti koneistansa matkustajien pelastusliivit alentaakseen polttoainekustannuksia. Lentoyhtiö neuvoo matkustajia käyttämään istuintyynyjä kellukkeina mahdollisen veteenlaskeutumisen jälkeen. Yhtiön mukaan lähes ainoastaan Manner-Kanadan yllä lentävän yhtiön koneiden laskeutuminen veteen on erittäin epätodennäköistä. == Laivasto == Air Canada Jazz laivasto Lentokone Käytössä Matkustajamäärä Bombardier CRJ100 24 50 Bombardier CRJ200 33 50 Bombardier CRJ705 16 75 Bombardier Dash 8-100 36 37 Bombardier Dash 8 Q300 28 50 Yhteensä 137 == Lähteet == == Aiheesta muualla == Luokka:Kanadalaiset lentoyhtiöt
Allan Bloom

Allan David Bloom (14. syyskuuta 1930 Indianapolis, Indiana – 7. lokakuuta 1992 Chicago, Illinois) oli yhdysvaltalainen filosofi. Bloom on parhaiten tunnettu teoksestaan The Closing of the American Mind: How Higher Education Has Failed Democracy and Impoverished the Souls of Today’s Students (1987). == Lähteet == Luokka:Juutalaiset filosofit Luokka:Mannermaiset filosofit Luokka:Yhdysvaltalaiset filosofit Luokka:Vuonna 1930 syntyneet Luokka:Vuonna 1992 kuolleet
Ossian

Ossian on kelttiläisperäinen miehen etunimi, muunnos nimestä Oisin. Nimi tuli laajalti tunnetuksi 1700-luvulla skotlantilaisen James Macphersonin runoteoksesta Ossianin laulut, jota hän väitti käännökseksi ikivanhasta Ossianin, Fingalin pojan kirjoittamasta gaelinkielisestä teoksesta, mutta jonka hän uudempien tutkimusten mukaan oli kirjoittanut itse. Suomessa Ossianin nimipäivä on 17. heinäkuuta. Ossianeja on Digi- ja väestötietoviraston tietojen mukaan ollut Suomessa vuoden 2019 loppuun mennessä 4 205 miestä ja alle 10 naista. Nimestä on käytössä myös lyhempi mukaelma Ossi. ==Tunnettuja Ossianeja== *Ossian Ansas (1856–1916), suomalainen päätoimittaja, lehdenkustantaja ja valtiopäivämies *Ossian Aschan (1860–1939), suomalainen kemisti *Ossian Brofeldt (1869–1936), suomalaissyntyinen Ruotsiin siirtynyt näyttelijä ja operettilaulaja *Ossian Donner (1866–1957), suomalainen tehtailija, insinööri ja diplomaatti *Ossian Elgström (1883–1950), ruotsalainen taidemaalari *Ossian Engblom, O. Jones (1897–1967), suomenruotsalainen näytelmäkirjailija *Ossian Fohström (1870–1952), suomalainen sellisti ja kapellimestari *Ossian Grotenfelt (1848–1910), suomalainen opettaja ja tietokirjailija *Ossian Hannelius (1885–1970), suomalainen Teknillisen korkeakoulun professori ja siltojen suunnittelija *Ossian Hellman (1883–1981), suomalainen lakitieteen tohtori ja hallintoneuvos *Ossian Holmström (1893–1956), Suomen Etsivän keskuspoliisin päällikkö 1920–1922 *Ossian Lundén (1866–1937), suomalainen kauppapuutarhuri, puutarhakoulun johtaja, toimittaja ja toiminnanjohtaja *Ossian Löwenmark (1884–1954), suomalainen vakuutusjohtaja *Ossian Nylund (1894–1939), suomalainen kolmiloikkaaja *Ossian Procopé (1871–1942), suomalainen varatuomari, poliisipäällikkö, sotavankilaitoksen johtaja ja liikemies *Ossian Reuter (1844–1908), suomalainen sanomalehdentoimittaja *Ossian Riisla, alk. Fagerström (1889–1957), suomalainen yritysjohtaja ja vuorineuvos *Ossian Rinne (1917–2009), suomalainen insinööri, yritysjohtaja ja kauppaneuvos *Ossian Schauman (1862–1922), suomalainen lääkäri ja professori *Ossian Skiöld (1899–1961), ruotsalainen moukarinheittäjä *Ossian "Ossi" Somma (1926–2020), suomalainen kuvanveistäjä *Ossian Suvanto (1885–1975), suomalainen kirjailija *Ossian Wikström (1888–1975), suomalainen jääkärimajuri *Ossian Wuorenheimo (1845–1917), suomalainen insinööri ja senaattori, Hangon radan suunnittelupäällikkö *Ossian Wuorenheimo (1918–2015), suomalainen eversti ==Kuvitteellisia Ossianeja== * Ossian Fingalin poika, Ossianin laulujen alkuperäisversion väitetty kirjoittaja * Ossian Ötökkä, Aku Ankka -sarjakuvien sivuhenkilö ==Lähteet== Luokka:Etunimet
Vanhakaupunki

Vanhakaupunki tai vanha kaupunki on nimitys, jota käytetään useiden kaupunkien vanhoista – yleensä vanhimmista – osista. Monesti vanhakaupunki on myös jonkinlaisen suojelun kohteena, ja merkittävimpiä on kirjattu muun muassa Unescon maailmanperintöluetteloon. Vanha kaupunki sijaitsee usein (joskaan ei välttämättä) kaupungin keskustassa ja sen rakennuskanta ja asemakaava ovat tyypillisesti selvästi vanhemmat kuin keskustan muissa osissa. Monesti vanha kaupunki on se alue, jolle kaupunki on alkujaan perustettu. Pohjois-Afrikan arabimaiden kaupunkien vanhoista muurien ympäröimistä keskustakortteleista käytetään nimitystä medina. ==Vanhakaupunki kaupungin entisen sijaintipaikan nimenä== Suomessa nimi Vanhakaupunki esiintyy myös erisnimenä ainakin Helsingissä, jossa on Vanhakaupunki-niminen kaupunginosa. Sen nimi viittaa kaupungin entiseen sijaintipaikkaan. Kaupungin entistä sijaintipaikkaa voivat tarkoittaa myös sekä Suomessa että muualla sen kaltaiset nimet kuin Vanha Vaasa ja Vanha Uppsala. Vanhassa Vaasassa sijaitsi Vaasan kaupunki ennen vuonna 1852 tapahtunutta tulipaloa, ja Vanha Uppsala oli nykyisen Uppsalan kaupungin edeltäjänä ollut vanha keskuspaikka. == Merkittäviä vanhojakaupunkeja == Vanhakaupunki Valtio Bratislavan vanhakaupunki (Staré Mesto) Jerusalemin vanhakaupunki (‏העיר העתיקה) Kaunasin vanhakaupunki Korfun vanhakaupunki, Unescon maailmanperintökohde Krakovan vanhakaupunki (Stare Miasto) Lijiangin vanhakaupunki (Lìjiāng Gǔchéng), Unescon maailmanperintökohde Pláka, Ateenan vanhakaupunki Prahan vanhakaupunki (Staré Město) Riian vanhakaupunki (Vecrīga) Ródoksen vanhakaupunki, Unescon maailmanperintökohde Tallinnan vanhakaupunki (Vanalinn) Tukholman vanhakaupunki (Gamla stan) Vilnan vanhakaupunki (Senamiestis) Naantalin vanhakaupunki Neristan, Kokkolan vanhakaupunki Vanha Porvoo Vanha Rauma, Rauman kaupungin vanha keskusta ja maailmanperintökohde == Kaupunkien entisiä sijaintipaikkoja Suomessa ja muualla == * Helsingin Vanhakaupunki, kaupunginosa Vantaanjoen suulla, minne kaupunki alun perin 1500-luvulla perustettiin * Vanha Vaasa, kaupunginosa Vaasassa ja kaupungin sijaintipaikka ennen paloa vuonna 1852 * Vanha Uppsala, pitäjä, entinen kunta ja Uppsalan kaupungin entinen keskusta Ruotsissa == Lähteet == == Aiheesta muualla == Luokka:Kaupunkimaantiede Luokka:Kaupunkisuunnittelu
Rock Me Amadeus

Rock Me Amadeus on itävaltalaisen pop-muusikko Falcon vuonna 1985 julkaisema kappale. Kappale julkaistiin hänen albumillaan Falco 3. Kappale sai innoitteen Oscar-voittaja elokuvasta Amadeus, ja siitä muotoutui kansainvälinen hitti ja siten yksi artistin tunnetuimmista kappaleista. Vuonna 2014 power-metal -yhtye Edguy julkaisi kappaleesta coverin levyllään Space Police – Defenders of the Crown. Vuoden 1991 remix-versio nousi ylimmillään Suomen virallisen listan sijalle 10. == Lähteet == Luokka:Vuoden 1985 kappaleet Luokka:Itävaltalaiset musiikkikappaleet Luokka:Popkappaleet Luokka:Billboard Hot 100 -listan ykköset
Eva Pope

Eva Pope (s. 16. marraskuuta 1967 Appley Bridge, Englanti) on brittiläinen näyttelijä. Hänen ensimmäinen merkittävä roolinsa oli Tanya Pooley televisiosarjassa Coronation Street vuosina 1993–1994. Tämän jälkeen hän on ollut mukana lukuisissa eri sarjoissa, kuten Rimakauhua ja rakkautta, Sairaalaelämää, Sydämen asialla, Dream Team, Bad Girls, Life on Mars ja Elämä käsissä. Vuosina 2007–2010 hän näytteli rehtori Rachel Masonia Suomessakin esitetyssä BBC:n menestyssarjassa Waterloo Roadin koulu. ==Aiheesta muualla== * Luokka:Englantilaiset näyttelijät Luokka:Vuonna 1967 syntyneet Luokka:Elävät henkilöt
Guy Kingsley Poynter

Guy Kingsley Poynter (3. syyskuuta 1915 Great Neck, New York – 1983) oli yhdysvaltalainen näyttelijä. Hän on esiintynyt muun muassa brittiläisissä elokuvissa Tulva (1958) ja Älä odota armoa (1963). BBC:n tieteiskuunnelmasarjassa Journey into Space hän esitti Doc Matthewsin roolin. ==Lähteet== Luokka:Yhdysvaltalaiset näyttelijät Luokka:Vuonna 1915 syntyneet Luokka:Vuonna 1983 kuolleet
Amanda Jiroux

Amanda Michelle "Mandy" Jiroux (s. 15. joulukuuta 1987 Phoenix, Arizona, Yhdysvallat) on yhdysvaltalainen tanssija, laulaja ja malli. Hän on tunnettu Miley Cyrusin taustatanssijana. Heillä on myös oma YouTube-show, joka kantaa nimeä The Miley And Mandy Show. Hänellä on veli Garret Jiroux. Mandy aloitti oman vaatemalliston vuoden 2011 lopussa. Vaatemalliston nimi on "Be You Stay True". Hän aloitti myös tekemään yhteistyötä muotisuunnittelija Samii Ryanin kanssa vuonna 2012. He suunnittelivat pannan ja korvakorut. Mandylla on myös oma yhtye The Beach Girl5. Miley Cyrus on sanoittanut yhtyeelle kappaleita. == Aiheesta muualla == * * Amanda Jirouxin viralliset fanisivut * The Miley And Mandy Show YouTube-profiili * Amanda Jirouxin virallinen YouTube-profiili Luokka:Yhdysvaltalaiset laulajat Luokka:Yhdysvaltalaiset tanssijat Luokka:Yhdysvaltalaiset mallit Luokka:Vuonna 1987 syntyneet Luokka:Elävät henkilöt
Mervi Pesu

Mervi Pesu (o.s. Väisänen, s. 2. toukokuuta 1973) on suomalainen hiihto- ja pyöräsuunnistaja. Seuratasolla hän edustaa Rajamäen Rykmenttiä. Hiihtosuunnistuksen MM-kilpailuissa 2002 Borovetsissa Väisänen voitti pitkältä matkalta pronssia. Myöhemmin samana vuonna pyöräsuunnistuksen MM-kilpailuissa Fontainebleaussa 2002 Väisänen voitti kultaa viestistä ja hopeaa sprintistä. Viestissä hänen kanssaan pyöräsuunnistivat Kirsi Korhonen ja Päivi Tommola. Hiihtosuunnistuksen EM-kilpailuissa S-chanfissa 2008 Pesu voitti viestissä kultaa ja pitkällä matkalla pronssia. Viestissä hänen kanssaan hiihtosuunnistivat Hannele Valkonen ja Liisa Anttila. Vuoden 2013 hiihtosuunnistuksen EM-kilpailuissa Mervi Pesu saavutti sprintissä hopeaa ja keskimatkalla pronssia. Saman vuoden MM-kilpailuissa hän oli paras suomalainen: hän voitti kultaa pitkällä matkalla ja saavutti hopeaa sprintissä ja sekaviestissä sekä pronssia naisten viestissä. Vuoden 2014 hiihtosuunnistuksen EM-kilpailuissa Pesu saavutti kultaa pitkältä matkalta ja viestistä. Vuoden 2015 MM-kilpailuissa Pesu saavutti hopeaa viestissä ja pronssia keskimatkalla. Saman vuoden EM-kilpailuissa hän saavutti kultaa keskimatkalla ja hopeaa sprintistä ja viestistä. Hiihdossa Pesu edustaa Lempäälän Kisaa. Hiihdon SM-kilpailuista hän saavutti seuran riveissä viestihopeaa vuonna 2015 ja viestipronssia vuonna 2014. Mervi Pesu on naimisissa hiihto- ja pyöräsuunnistaja Raino Pesun kanssa. Mervi Pesu opettaa Lempäälän Sääksjärven koulussa liikuntaa. == Lähteet == Luokka:Suomalaiset hiihtosuunnistajat Luokka:Suomalaiset pyöräsuunnistajat Luokka:Suomalaiset maastohiihtäjät Luokka:Vuonna 1973 syntyneet Luokka:Elävät henkilöt
Hallintomaksu

Hallintomaksu on viranomaispalvelun saajalta kannettava rahallinen vastike. Maksajia ovat julkisten palvelujen käyttäjät, hallintopäätösten kohteet ja muut hallinnon asiakkaat. Joskus hallintomaksu liittyy hallinnolliseen sääntelyyn, jolloin tavoitteena on maksullisuudella ohjata jotakin toimintaa. Hallintomaksuja koskeva yleinen säännös on maksuperustelaki (150/1992). Kunnat hinnoittelevet palvelunsa ja suoritteensa melko vapaasti, mutta kunnallinenkin hallintomaksu edellyttää lakia tai kunnan päätöstä. Hallintomaksuja ovat esimerkiksi päivähoito- ja sairaalamaksut sekä toimintaa ohjaamaan pyrkivät sääntelymaksut, kuten ympäristömaksut.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 183–184. ==Lähteet== Luokka:Hallinto-oikeus
Rosary Cathedral

Our Lady, Queen of the Most Holy Rosary Cathedral on Toledossa Ohiossa Yhdysvalloissa sijaitseva katedraali, joka on Toledon katolisen hiippakunnan tuomiokirkko. Sen rakentaminen aloitettiin vuonna 1926 ja se valmistui vuonna 1931. Kirkossa on 1 400 istumapaikkaa. == Lähteet == Luokka:Ohion kirkot Luokka:Toledo (Ohio) Luokka:Yhdysvaltain katedraalit Luokka:Kivikirkot
Kyberavaruus vasta-alkaville ja edistyville

Kyberavaruus vasta-alkaville ja edistyville on Joanna Buickin ja Zoran Jevticin tekemä tietokirja, joka valottaa tiedonvälitysteknologian historiaa niiltä osin, jotka johtivat kyberneettiseen vallankumoukseen. Teos kertoo informaatioteollisuuden kasvusta sekä määrittää identiteetin ja hallinnan sosiaaliset ja poliittiset merkitykset uudessa elektronisessa maailmassa. Se ennakoi tulevaisuutta, joka saattaa toteutua ottaessamme ratkaisevan askeleen kohti rinnakkaista, sähköistä maailmankaikkeutta. Luokka:Tietoliikenne Luokka:Vuoden 1996 kirjat
Peter H. Gilmore

Magus Peter Howard Gilmore on yhdysvaltalainen satanisti, josta tuli vuonna 2001 Saatanan kirkon ylipappi. Hän asuu New Yorkin osavaltiossa. Hän on antanut runsain määrin haastatteluja ja julkaissut kirjan The Satanic Scriptures (2007), jossa hän muun muassa valottaa sitä, minkälaisin seremonioin satanistit suorittavat naimisiinmenonsa ja hautajaisensa.Scapegoat Publishing Gilmore on naimisissa ylipapitar Peggy Nadramian kanssa. == Lähteet == Luokka:Saatanan kirkon johtajat Luokka:Syntymävuosi puuttuu Luokka:Elävät henkilöt
Hallintosanktio

Hallintosanktio on viranomaisen laissa olevan erityissäännöksen nojalla määräämä rangaistukseen verrattava seuraamus virheellisestä tai muuten lainvastaisesta toiminnasta. Hallintosanktion ero velvoittavaan hallintopäätökseen ei ole selvärajainen, sillä joskus hallintopäätöksellä voi olla esimerkiksi sekä sanktion että turvaamistoimen luonne. Tällainen on vaikkapa maastakarkotus tai passin poisottaminen. Hallintoluvan menetys puolestaan on toisaalta rangaistus toisaalta kielteinen hallintopäätös.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 226–227. Hallintosanktioita ovat esimerkiksi * erilaiset rangaistusmaksut ** kilpailunrikkomismaksu, jonka määrää markkinaoikeus ** joukkoliikenteen tarkastusmaksu ** pysäköintivirhemaksu ** tullinkorotus ** veronkorotus ** ylikuormamaksu * poliisin määräämä ajokielto; tuomioistuimen määräämä ajokielto on luonteeltaan lisärangaistus. ==Lähteet== Luokka:Hallinto-oikeus
Albanian demokraattinen puolue

Albanian demokraattinen puolue () on vuonna 1990 perustettu keskusta- oikeistolainen konservatiivinen tai liberaalikonservatiivinen poliittinen puolue Albaniassa. Demokraattinen puolue on International Democrat Unionin, Centrist Democrat Internationalin ja Euroopan kansanpuolueen täysjäsen. == Lähteet == == Aiheesta muualla == * Virallinen sivusto Luokka:Euroopan kansanpuolue Luokka:Keskustademokraattinen internationaali Luokka:Albanian puolueet Luokka:Konservatiiviset puolueet
Albanian sosialistinen puolue

Albanian sosialistinen puolue () on keskusta-vasemmistolainen sosiaalidemokraattinen puolue Albaniassa. Sosialistinen puolue syntyi vuonna 1991 Albanian työn puolueen seuraajaksi. Fatos Nano johti sitä vuoteen 2005. Nykyisin puoluetta johtaa Tiranan entinen pormestari, taiteilija Edi Rama. Puolue on Sosialistisen internationaalin jäsen ja julkaisee Zëri i Popullit -lehteä. Kesäkuun 2013 parlamenttivaaleissa sosialistit saivat murskavoiton, ja Edi Rama aloitti pääministerinä syyskuussa. Albaniassa oli vuoden 2019 alkupuolella kuukausia jatkuneita mielenosoituksia, joissa vaadittiin vuodesta 2013 lähtien vallassa olleen sosialistipääministeri Edi Raman eroa ja ennenaikaisia vaaleja. Pääoppositiopuolue keskustaoikeistolainen demokraattinen puolue syytti Ramaa ja tämän hallitusta yhteyksistä järjestäytyneesen rikollisuuteen ja korruptioon. Oppositio myös kyseenalaisti vuoden 2017 parlamenttivaalien tuloksen ja syytti sosialisteja vaalivilpistä. Kansainvälisten vaalitarkkailijoiden mukaan vaalit kuitenkin sujuivat enimmäkseen hyvin. Albania oli jättänyt EU-jäsenhakemuksen vuonna 2009 ja hakijamaastatuksen se sai vuonna 2014. EU on kuitenkin halunnut Albanialta lisänäyttöjä ennen varsinaisten jäsenneuvottelujen aloittamista; haasteina on pidetty erityisesti hallinnon ja oikeusvaltiorakenteiden kehittämistä, korruptiota sekä ihmis- ja huumekauppaa. == Lähteet == == Aiheesta muualla == * Virallinen sivusto Luokka:Albanian puolueet Luokka:Sosiaalidemokraattiset puolueet
Albanian republikaaninen puolue

Albanian republikaaninen puolue () on vuonna 1991 perustettu albanialainen kansallismielinen oikeistopuolue, jota johtaa maan entinen puolustusministeri Fatmir Mediu. Puolue on Euroopan konservatiivien ja reformistien allianssin (ACRE) jäsen. Vuoden 2017 vaaleissa se menetti kaikki paikkansa Albanian parlamentissa. == Lähteet == == Aiheesta muualla == * Albanian republikaaninen puolue Luokka:Albanian puolueet Luokka:Euroopan konservatiivien ja reformistien allianssi
Alimi Ballard

Alimi Ballard (s. 17. lokakuuta 1977 Bronx, New York, Yhdysvallat) on yhdysvaltalainen näyttelijä. Ballard on tunnettu erityisesti roolistaan FBI- agentti David Sinclairia CBS:n rikossarjassa Num3rot. == Filmografia == * Loving (1993–1995) * The City (1995–1996) * Sabrina, teininoita (1997–1998) * Deep Impact (1998) * Little Richard (2000) * Dark Angel (Herbalina) (2000–2001) * Num3rot (2005-2010) * The Super Hero Squad Show (2009–2010) (ääni) * Fast & Furious 5 (2011) * Problem Solverz (2011) == Lähteet == * Luokka:Yhdysvaltalaiset televisionäyttelijät Luokka:Vuonna 1977 syntyneet Luokka:Elävät henkilöt
Lännenkynsisammal

Lännenkynsisammal (Dicranum leioneuron) on pystykasvuinen ja tanakka sammallaji. Lännenkynsisammal kuuluu Dicranaceae -heimoon ja kynsisammalten sukuun. Se on yksi Suomen 51 vastuulajista lehtisammalissa. Yleisväriltään lännenkynsisammal on ruskeanvihreä. ==Levinneisyys== Lännenkynsisammalta esiintyy Luoteis-Euroopassa ja Pohjois-Amerikan koillisosissa sekä Skandinavian eteläosissa. Suomessa esiintymät ovat paikoittaisia ja harvinaisia ja kanta on elinvoimainen ainoastaan Länsi-Suomessa. Lännenkynsisammalta on kuitenkin havaittu Koillismaalla asti. ==Elinympäristö== Lännenkynsisammal kasvaa soiden mättäillä. ==Lähteet== ==Aiheesta muualla== *ITIS: Dicranum leioneuron Luokka:Kynsisammalet
Candan Erçetin

pienoiskuva|Candan Erçetin vuonna 2012.Candan Erçetin (s. 10. helmikuuta 1963 Kırklareli, Turkki) on turkkilainen laulaja. Hän edusti Turkkia vuoden 1986 Eurovision laulukilpailussa. == Albumit == * Hazırım (1995) * Sevdim Sevilmedim (1996) * Çapkın (1997) * Oyalama Artık (1998) * Elbette (1999) * Unut Sevme (2001) * Neden (2002) * Chante Hier Pour Aujourd'hui (2002) * Remix (2003) * Melek (2004) * Remix'5 (2005) * Aman Doktor (2005) == Singlet == * Ben Kimim (2009) == Aiheesta muualla == * CandanErcetin.com.Tr Luokka:Turkkilaiset laulajat Luokka:Turkin euroviisuedustajat Luokka:Vuonna 1963 syntyneet Luokka:Elävät henkilöt
Eksemestaani

Eksemestaani (C20H24O2) on steroidaalinen rintasyövän hoidossa käytettävä lääke. Eksemestaania käytetään pitkälle edenneen hormoniriippuvaisen rintasyövän hoidossa vaihdevuosien jälkeen. Sen vaikutus perustuu aromataasientsyymin toiminnan estämiseen. == Synteesi == Eksemestaanin kehittivät italialaisen Farmitalia-Carlo Erba SpA:n tutkijat. Synteesin lähtöaineina toimivat paraformaldehydi ja dimetyyliamiinihydrokloridi. Syntyvä tuote reagoi boldenonin kanssa ja hapetetaan eksemestaaniksi. == Toimintamekanismi == Aromataasi on entsyymi, joka katalysoi estrogeenihormonien tuotantoa androgeeneista. Rintasyöpä on usein hormoniriippuvainen, eli estrogeenihormonit voimistavat kasvaimen kehittymistä. Eksemestaani on aromataasin inhibiittori, eli se estää sen toiminnan kiinnittymällä entsyymin aktiiviseen kohtaan. Ensimmäisenä lääkehoitona rintasyöpään on usein tamoksifeeni. Eksemestaanihoito aloitetaan useimmiten muutaman vuoden kuluttua tamoksifeenihoidon aloittamisesta. Liitännäishoito kestää viisi vuotta. Eksemestaanin on todettu pienentävän taudin uusiutumisen ja siihen kuolemisen riskiä jonkin verran paremmin kuin tamoksifeenin. == Haittavaikutukset == Koska ihmisen elimistön estrogeenipitoisuus laskee eksemestaanihoidon vaikutuksesta, kasvaa osteoporoosin ja luunmurtumien riski. Osalla eksemestaanin aineenvaihduntatuotteista on androgeenisiä ominaisuuksia, jotka ehkäisevät luun tiheyden pienentymistä, ja aineen vaikutus luun haurastumiseen on pienempi kuin esimerkiksi letrotsolilla, joka on myös aromataasin estäjä. Riski sairastua osteoporoosiin on kuitenkin suurempi eksemestaania käytettäessä kuin pelkällä tamoksifeenihoidolla. Mahdollisia sivuvaikutuksia ovat kuumat aallot, huono olo, nivelsärky, väsymys ja unettomuus. == Lähteet == == Aiheesta muualla == *KEGG: Exemestane Luokka:Lääkkeet
Energiapolar

Energiapolar Oy oli suomalainen sähkönmyyjä. Energiapolar Oy oli perustettu vuonna 1995. Yhtiön pääkonttori sijaitsi Rovaniemellä. Asiakaspalvelupisteitä oli myös Pellossa, Kittilässä, Kemijärvellä, Sodankylässä, Muoniossa, Enontekiöllä, Utsjoella ja Ivalossa. Energiapolar Oy oli lappilaisten sähköntuottajien omistama: osakkaita olivat Rovakaira Oy (34,21 %), Napapiirin Energia ja Vesi Oy (24,34 %), Tornionlaakson Sähkö Oy (17,81 %), Koillis-Lapin Sähkö Oy (15,79 %), Muonion Sähköosuuskunta (3,29 %), Enontekiön Sähkö Oy (2,63 %) ja Pellon Sähkö Oy (1,93 %). Energiapolar yhdisti sähkönmyyntiliiketoimintansa Loiste Oy:n kanssa Loiste Sähkönmyynti -nimiseksi yhtiöksi alkuvuonna 2019. == Historiaa == Energiapolar syntyi vuonna 2003 Isommus-Energia Oy:n ja Suomen Energiakauppa Oy:n fuusiossa. Aluksi pohjoissuomalaisilla jakeluyhtiöillä oli osakkeista 69,2 prosenttia ja valtakunnallisella Fortum Markets Oy:llä 30,8 prosenttia. Fortum myi osuutensa vuonna 2010. Energiapolarin myymä vesivoima ja tuulivoima on tuotettiin Lapissa. Vuonna 2016 yhtiön myymästä sähköstä 13 % oli tuotettu uusiutuvista energianlähteistä, 45 % fossiilisista energianlähteistä ja turpeesta ja 42 % ydinvoimalla. Vuodesta 2014 lähtien Energiapolar osti asiakkailtaan pientuotannon ylijäämäsähkön. == Lähteet == Luokka:Entiset suomalaiset energiayhtiöt
Paljakkakynsisammal

Paljakkakynsisammal (Dicranum spadiceum) on pystykasvuinen ja tanakka sammallaji. Se kuuluu Dicranaceae -heimoon ja kynsisammalten sukuun. Se kasvaa noin viiden senttimetrin korkuiseksi. Yleisväriltään paljakkakynsisammal on vihreä. Paljakkakynsisammal täyttää lähes vaarantuneisuuden kriteerit, ja se on silmälläpidettävä. Sitä esiintyy Suomessa ainoastaan Enontekiön Lapissa. ==Lähteet== ==Aiheesta muualla== *ITIS: Dicranum spadiceum Luokka:Kynsisammalet
Valkomarliini

Valkomarliini (Kajikia albida) on purjekalojen heimoon ja Kajikia-sukuun kuuluva marliini. == Koko ja ulkonäkö == Valkomarliini voi kasvaa jopa 3 m pitkäksi ja noin 80 kg:n painoiseksi. Naaras kasvaa koirasta suuremmaksi. Se on hyvin nopea kala. Valkomarliini vartalo on keskiviivan yläpuolelta tummansininen ja sen alta valkoinen. Sinisessä osassa on vaaleita viivoja. Kalan selkäevä on tummansininen, ja sen kärki on lievästi pyöristynyt. Se on edestä korkea, mutta selkälinja madaltuu voimakkaasti ja on lopun mittansa matala. Vatsaevät ovat viiksimäiset. Rintaevät ovat pitkät, siipimäiset, pituudeltaan noin puolet pään pituudesta. == Levinneisyys == Valkomarliinia tavataan Atlantin subtrooppisilla ja trooppisilla vesillä. Levinneisyysalue ulottuu lännessä Newfoundlandista Buenos Airesiin ja idässä Biskajanlahdelta Hyväntoivonniemelle. Lajia tavataan myös Välimeren länsiosissa. Valkomarliini liikkuu pienissä parvissa. == Kalastus == Valkomarliini on urheilukalastajien ihailema – ja pelkäämä – kala. Se voi syöttiin iskiessään tempaista vavan mennessään varomattoman kalastajan käsistä. Muuten valkomarliinia saadaan pääasiassa sivusaaliina pitkälläsiimalla kalastuksessa. Valkomarliinin liha on hyvälaatuista, joustavaa ja helposti muotoutuvaa, ja sitä verrataan usein vasikanlihaan. Kalan arvokkain osa on selkärankaa myötäilevät pitkittäislihakset. Ne leikataan myyntiä varten suuriksi kolmiomaisiksi viipaleiksi tai lohkoiksi. Valkomarliinin lihaa myydään enimmäkseen joko tuoreena tai pakastettuna. == Lähteet == * Antal Vida, Tamás Kótai, 365 kalaa: H. F. Ullmann, 2006. ISBN 978-3-8331-2547-8. * FishBase.org === Viitteet === == Aiheesta muualla == *ITIS: Kajikia albida Luokka:Purjekalat
Casanova (elokuva)

Casanova on vuonna 2005 ensi-iltansa saanut Lasse Hallströmin ohjaama elokuva. Elokuva perustuu Giacomo Casanovan elämään. Pääosassa on edesmennyt australialainen näyttelijä Heath Ledger ja muissa osissa Jeremy Irons, Sienna Miller, Oliver Platt ja Natalie Dormer. == Näyttelijät== == Arvioita == Turun Sanomien Päivi Valotien mielestä Casanova kuuluu Hollywoodin leipätyöläiseksi kotiutuneen ruotsalaisen Lasse Hallströmin ehdottomasti kehnoimpiin ohjaustöihin. ”Elokuvaa katsoessa suorastaan kismittää se, että taas kerran unelmatehtaalla on pistetty rahaa palamaan aivan tyhjänpäiväiseen elokuvaan, jonka ainoa lisäarvo lajityyppinsä liukuhihnafilmien joukossa on kovasti komeissa lavasteissa ja puvustuksessa.” == Lähteet == == Aiheesta muualla == Luokka:Vuoden 2005 yhdysvaltalaiset elokuvat Luokka:Yhdysvaltalaiset komediaelokuvat Luokka:Lasse Hallströmin ohjaamat elokuvat
Helsinki Expert

Helsinki Expert on Helsingissä toimivan matkailupalveluyritys Strömma Suomi Oy:n palvelu. Se on perustettu vuonna 1940. Helsinki Expert tuottaa, myy ja markkinoi palveluita Helsingissä vieraileville matkailijoille sekä kokouksia, konferensseja ja erilaisia tilaisuuksia järjestäville kotimaisille ja ulkomaisille yrityksille ja yhteisöille. Yrityksen omisti Helsingin matkailusäätiö. Yrityksen liikevaihto on noin 5 miljoonaa euroa vuodessa. Ympärivuotisen henkilökunnan määrä on noin 25. Helsinki Expertin matkailupalveluita ovat Helsinki-kortti, erilaiset kiertoajelut ja Helsinki This Week -lehti. Helsinki Expert järjestää matkailijoille erilaisia retkiä ja tutustumiskäyntejä pääkaupunkiseudulla ja lähialueella. Se järjestää myös matkoja Helsingistä Lappiin, Tallinnaan, Pietariin ja Tukholmaan. Helsinki Expert tarjoaa yrityksille ja yhteisöille opaspalveluita ja kuljetuksia. Opaspalveluita Helsinki Expert tuottaa lähes 30 kielellä. Palveluita ovat myös erilaiset kongresseihin ja yritystapahtumiin liittyvät oheisohjelmat, kuten kiertoajelut, kävelyretket ja tutustumismatkat lähialueille. Kongressin tai yritystapahtuman järjestäjät voivat hankkia kaikki tapahtumaan liittyvät palvelut avaimet käteen –periaatteella Helsinki Expertistä. Helsinki Expertillä on asiakaspalvelupisteet Helsingin päärautatieasemalla sekä Helsingin kaupungin matkailu- ja kongressitoimiston tiloissa Esplanadilla. Lisäksi sillä on kesäaikana myyntikioski Esplanadin puistossa sekä laivamatkustajille Viking Linen ja Silja Linen matkustajaterminaaleissa. == Historia == Helsinki Expertin juuret ovat vuosina 1940-2012 toimineessa Helsingin Matkailuyhdistyksessä. Kaupallisten toimintojen ja palveluiden merkitys Helsingin matkailuyhdistyksessä kasvoi vuosien saatossa keskeiseksi. Samaan aikaan yhdistyksen jäsenmäärä laski vähitellen ja oli lopulta vain murto-osa huippuvuosista. Tämän kehityksen seurauksena Helsingin matkailuyhdistys päätti vuonna 2004 yhtiöittää yhdistyksen liiketoiminnan Helsinki Expert Oy:ksi, jonka koko osakekannan Helsingin Matkailuyhdistys aluksi omisti. Muutamaa vuotta myöhemmin vuonna 2007 yhdistys siirsi Helsinki Expert Oy:n koko osakekannan sekä muun omaisuutensa perustamalleen Helsingin matkailusäätiölle, joka vuonna 2009 omisti Helsinki Expert Oy:n kokonaisuudessaan. Joulukuussa 2012 yritys liitettiin Strömma-ryhmään ja sen nimeksi muutettiin Strömma Finland OyStrömma Helsinki Oy sulautuu Helsinki Expert Oy:öön 1.12.2012, Strömma Finland Oy:n tiedote 1.12.2012. == Lähteet == == Aiheesta muualla == *Helsinki Expert -sivusto, Strömma Finland Oy *Matkailuyhdisten toiminta; Suomen Matkailijayhdistys SMY ry *Helsingin Matkailusäätiön sivusto Luokka:Suomalaiset matkailualan yritykset Luokka:Helsinkiläiset yritykset
Maailman uiguurikongressi

Maailman uiguurikongressi on Münchenissä vuonna 2004 perustettu uiguurijärjestö. Sitä johtaa Dolkun Isa. Häntä edelsi Rebiya Kadeer, joka kohti järjestöä 2006–2017. Kongressiin kuuluu kymmeniä uiguurijärjestöjä ympäri maailmaa. Sen tavoite on laajempi itsemääräämisoikeus. Se irtisanoutuu väkivallasta ja Xinjiangin eli Itä-Turkestanin itsenäisyyden tavoittelusta.Tunnettu uiguuriaktivisti syytti Kiinaa ja kiisti osallisuutensa, Helsingin Sanomat 9.7.2009 A16 ==Lähteet== Luokka:Uiguurit Luokka:Ihmisoikeusjärjestöt
Engie

Engie SA on ranskalainen, maailman suurimpiin kuuluva energiayhtiö. Yhtiön toimialoja ovat sähköntuotanto ja -jakelu, maakaasu sekä uusiutuva energia. == Historia == Yhtiö muodostettiin sulauttamalla keskenään ranskalainen Gaz de France ja ranskalais-belgialainen Suez 22. heinäkuuta 2008, jolloin syntyi GDF Suez. Suezin tulevaisuudesta oltiin kiistelty tätä ennen jo vuodesta 2006, kun Ranskan valtio torjui italialaisen Enelin valtausyrityksen. Suezin kotimaisen omistuksen turvaamiseksi esiin nousi suunnitelma yhdistymisestä Ranskan valtion enemmistöomisteisen Gaz de Francen kanssa. Yhdistymissuunnitelma sai runsaasti kritiikkiä oppositiopolitiikoilta ja molempien yhtiöiden osakkeenomistajilta, mutta lopulta noin kaksi vuotta myöhemmin yhtiöiden omistajat lopulta hyväksyivät yhdistymissuunnitelman. Ranskan valtio omisti Gaz de France -yhtiöstä 80 % ja sai uudesta yhtiöstä runsaan 35 %:n osuuden. Yhdistymisen aikaan GDF Suezin liikevaihto oli noin 74 miljardia euroa, sisältäen sen vesi- ja jätehuoltoliiketoiminnan, joka erotettiin samalla omaksi Suez Environnement -yhtiöksi. GDF Suez oli tuolloin Euroopan toiseksi suurin sähköntuottaja, suurin kaasunjakelija ja kuljetusyhtiö. Uuden yhtiön toimitusjohtana aloitti Gérard Mestrallet. Euroopan unioni määräsi heinäkuussa 2009 GDF Suezille ja saksalaiselle energiayhtiölle E.ON:lle kummallekin 553 milj. euron sakot kilpailulakien rikkomisesta. Yhtiöt olivat sopineet, että eivät kilpailisi keskenään kotimarkkinoillaan vuonna 1975, kun ne rakensivat putken jota pitkin saatiin venäläistä kaasua Saksasta Ranskaan. GDF Suez tiedotti toukokuussa 2015 valinneensa yhtiön uudeksi nimeksi Engien. Vuonna 2016 Isabelle Kocher aloitti uutena toimitusjohtajana. == Lähteet == == Aiheesta muualla == * Engie Luokka:Ranskalaiset energiayhtiöt Luokka:Ranskalaiset pörssiyhtiöt Luokka:Ranskalaiset valtionyhtiöt Luokka:CAC 40 -indeksi Luokka:Euronext 100 -indeksi
Antonio Di Pietro

Antonio Di Pietro (s. 2. lokakuuta 1950) on italialainen poliitikko ja korruptiotuomari. Hän toiminut myös Euroopan parlamentin jäsenenä, Italian senaattorina sekä ministerinä. Kansanedustaja Antonio Di Pietro johtaa pientä Italia dei Valori –puoluetta. Di Pietro oli paljastamassa Italian poliitikkojen lahjusskandaaleja 1990-luvun alussa. Satoja huippupoliitikkoja epäiltiin lahjonnasta ja mafiakytkennöistä. Milanon tangentopoli- oikeudenkäyntien aikaan Di Pietro jahtasi Silvio Berlusconin kummisetää sosialisti Bettino Craxia.Ristiretkellä Berlusconia vastaan, Kuulu korruptiosyyttäjä huolissaan demokratian tilasta Italiassa, HS Tellervo Yrjämä-Raitinoja 10.7.2009 A12 Di Pietro valittiin Euroopan parlamenttiin vuoden 1999 eurovaaleissa. Hän istui Euroopan liberaalidemokraattien liiton ryhmässä vuoteen 2006 saakka. Antonio Di Pietro julkaisi sivun mainoksen G8-kokouksen aikaan IHT-lehdessä vuonna 2009. Ilmoituksen mukaan Italian demokratia on vaarassa ja uhkaa luisua kohti diktatuuria. Di Pietron mukaan vaaraksi demokratialle on pääministeri Silvio Berlusconi ja Berlusconin ajama presidentin syytesuoja. Arvostelijoiden mukaan laki syytesuojasta asettaa ihmiset eriarvoiseen asemaan lain edessä. ==Lähteet== == Aiheesta muualla == * Luokka:Italialaiset poliitikot Luokka:Italialaiset europarlamentaarikot Luokka:Vuonna 1950 syntyneet Luokka:Elävät henkilöt
Night Prowler

Night Prowler on australialaisen hard rock-yhtyeen AC/DCn kappale läpimurtolevyltä Highway to Hell. Kappale on enemmänkin hidasta bluesia, poiketen AC/DC:n normaalista linjasta. Kun Highway to Helliä tehtiin, Night Prowler oli luultavasti sessioiden vanhin biisi. Siitä oli tätä ennen levytetty neljä epäonnistunutta versiota, ja vasta Highway to Hellillä kuultiin lopullinen versio. Kappaleen kitarat on viritetty puoli sävelaskelta alaspäin (EbAbDbGbBbEb). == Kohu == Pääartikkeli: Richard Ramirez Kappale sai kyseenalaista julkisuutta vuonna 1985, kun yhdysvaltalainen sarjamurhaaja Richard Ramirez pidätettiin. Ramirez paljasti, että oli usein fiilistellyt kappaleen tahtiin. Asiaan saatiin vakuutta, kun Ramirezin kotoa löydettiin AC/DC:n lippis. Tapauksen vuoksi monet uusvanhoilliset tahot syyttivät yhtyettä saatananpalvonnasta, yrittivät estää AC/DC:n kappaleiden soittamista radioasemilla ja boikotoivat yhtyeen esiintymisiä. "He eivät ymmärrä, että kappaleessa vain hiivitään parin vanhan tyttöystävän luo, tehdään temput ja häivytään", valitteli Malcolm medialle kappaleen sanoituksista. == Kokoonpano kappaleella == * Angus Young - soolokitara * Malcolm Young - komppikitara, taustalaulu * Bon Scott - laulu * Cliff Williams - basso, taustalaulu * Phil Rudd - rummut == Katso myös == * Highway to Hell * Richard Ramirez * AC/DC Luokka:AC/DC:n kappaleet Luokka:Vuoden 1979 kappaleet fr: Night Prowler
Elämä käsissä

Elämä käsissä () on brittiläinen draamasarja. Keskeisenä näyttämönä on Beechesin lääkäriasema, jonka lääkärit ovat työlleen omistautuneita ja hoitavat velvollisuutensa tunnollisesti. Henkilökunta vastaanotolla vaihtuu yhä nuorempaan. Rooleissa ovat muiden muassa Maggie O'Neill, Haydn Gwynne, Gray O'Brien, Saskia Wickham, Margery Mason ja Simon Shepherd. Sarjan tapahtumat sijoittuvat kuvitteelliseen Cardalen pikkukaupunkiin Derbyshiressä. Sarja ensiesitettiin ITV-kanavalla 1993–2002. Alun perin sarjassa olivat pääosassa Kevin Whately ja Amanda Burton, mutta näyttelijät vaihtuivat sarjan kestäessä useasti. Sarja päättyi 2002 episodiin, jossa kaksi keskeistä hahmoa syöksyivät kallionkielekkeeltä. Katsojapalaute vaati jatkoa, mutta tuotantoyhtiö ei järkkynyt päätöksessään haudata sarja. ==Aiheesta muualla== * Luokka:1990-luvun brittiläiset draamasarjat Luokka:ITV:n televisio-ohjelmat
Ottmar Hörl

thumb|200px|Mein Karl (2014) Aachenissa. Ottmar Hörl (s. 1950 Nauheim) on saksalainen taiteilija, professori ja kirjailija. Höhl opiskeli vuosina 1975–1978 Frankfurtissa Hochschule für Bildende Künstessä ja 1979–1981 Düsseldorfin taideakatemiassa. Vuonna 1985 hän perusti Formalhaut-nimisen ryhmän arkkitehtien Gabriela Seifertin ja Götz Stöckmannin kanssa. Lukukaudella 1992–1993 Hörl toimi vierailevana professorina Grazin teknillisessä yliopistossa. Vuonna 1999 hänestä tuli Nürnbergin taideakatemian taiteen professori ja vuonna 2005 akatemian johtaja. Vuonna 2009 Hörlin natsitervehdystä tekevä kullattu puutarhatonttu joutui poliisitutkinnan kohteeksi Saksassa. Sen epäiltiin rikkovan natsitervehdykset kieltävää lakia. Hörlin mukaan teos arvostelee uusnatsismia ironian keinoin. == Palkinnot ja tunnustukset== * 1994 arkkitehtuurin kannustuspalkinto, Berliinin Akademie der Künste (Formalhautin kanssa) * 1997 Art Multiple Award, Düsseldorf * 1998 Wilhelm-Loth-award, Darmstadt Lähde == Julkaisut== * Formalhaut. Architektur, Skulptur, Verlag der Georg-Büchner-Buchhandlung, Darmstadt 1988, ISBN 3925376089 * Stoffwechsel. Das Buch zum Anzug, Häusser, Darmstadt 1990, ISBN 3895520667 * Materialprüfung, Städtische Galerie Altes Theater, Ravensburg 1996, ISBN 3980464113 * Die Speisung der Fünftausend: Kunstprojekt "Fisch und Brot", Häusser, Darmstadt 1999, ISBN 3895520640 * Zeichnung. Klasse Ottmar Hörl, Text von Eva Schickler, Häusser, Darmstadt 2000, ISBN 3895520888 * Berlin-Bearlin. Skulptur: 10.000 Bären für Berlin, Häusser, Darmstadt 2000, ISBN 3895520748 * Traumhaus, Häusser, Darmstadt 2001, ISBN 3895520721 * Das grosse Hasenstück. The Great Piece of Hares, mit Beiträgen von Ruth Händler, Ralf Huwendiek, Thomas Knubben, Birgit Ruf, Eva Schickler u.a., Häusser, Darmstadt 2003, ISBN 3895520942 == Lähteet == == Aiheesta muualla == * Website Ottmar Hörl Luokka:Saksalaiset kuvanveistäjät Luokka:Vuonna 1950 syntyneet Luokka:Elävät henkilöt
Alfie Bass

Alfie Bass (s. Abraham Basalinksy n. 12. huhtikuuta 1920 Lontoo – 15. kesäkuuta 1987 Lontoo) oli englantilainen näyttelijä, joka esiintyi yli 60 elokuvassa. Teatterissa vuodesta 1939 näytellyt Bass teki elokuvadebyyttinsä 1943 elokuvassa The Bells Go Down. Tunnetuksi hänet teki vuonna 1951 valmistunut elokuva Varastin miljoonan. Vuodesta 1958 alkaen Bassin esiintymiset elokuvissa harvenivat, joka osaltaan johtui hänen luomastaan Bootsie-hahmosta, joka esiintyi pitkäikäisissä televisiosarjoissa The Army Game ja Bootsie and Snudge. == Lähteet == Luokka:Englantilaiset näyttelijät
David Wolf

David Alexander Wolf (s. 23. elokuuta 1956) on yhdysvaltalainen astronautti, viiden avaruussukkulalennon ja pitkäkestoisen Mir-avaruusasemalla vietetyn avaruuslennon veteraani. Wolf syntyi ja kasvoi Indianapolisissa, Indianassa, missä hän valmistui North Central High Schoolista. Hän suoritti sähkötekniikan tutkinnon Purduen yliopistossa ja vuonna 1982 lääketieteen tutkinnon Indiana University School of Medicinessä. Hän kouluttautui edelleen Yhdysvaltain ilmavoimissa ilmailulääkäriksi ("flight surgeon"). Wolf liittyi Johnson Space Centerin henkilökuntaan vuonna 1983 missä hän tutki mikrogravitaation fysiologisia vaikutuksia. Wolf valittiin Nasan astronauttikoulutukseen vuonna 1990 (Nasan astronauttiryhmä 13 - The Hairballs) ja osallistui ensimmäiselle avaruuslennolleen vuonna 1993 sukkulalennolla STS-58, painottomuuden vaikutuksia tutkineelle lennolle. Vuosina 1997 ja 1998 Wolf osallistui pitkäkestoiselle lennolle venäläisellä avaruusasema Mirillä laukaisun tapahtuessa sukkulalennolla STS-86 ja maahanpaluun tapahtuessa sukkulalennolla STS-89. Wolf johti myös avaruuskävelyä (EVA) sukkulalennolla STS-112, Kansainvälisen avaruusaseman kokoonpanolennolla. Hän oli johtava avaruuskävelijä ja tehtäväspesialisti sukkulalennolla STS-127. Vuoteen 2009 mennessä Wolf oli viettänyt 168 päivää avaruudessa. Ollessaan Mirillä Wolfista tuli ensimmäinen avaruudessa äänestänyt yhdysvaltalainen hänen osallistuessaan vuoden 1997 Houstonin vaaleihin. Indianapolisin kaupunki kunnioitti Wolfia nimeämällä Castletonin alueen 82. kadun sillan Wolfen sillaksi ("David Wolf Bridge"). Wolfin vanhemmat ja puoliso Dorothy asuvat Indianapolisissa. Wolfilla on Yhdysvaltain ilmavoimista yli 2 000 lentotuntia eri lentokoneilla. Hän harrastas myös taitolentoa Christen Eagle experimental- kaksitasollaan. ==Lähteet== ==Aiheesta muualla== * Wolfen elämäkerta NASAn sivustolla Luokka:Yhdysvaltalaiset avaruuslentäjät Luokka:Vuonna 1956 syntyneet Luokka:Elävät henkilöt
Palsakynsisammal

Palsakynsisammal (Dicranum groenlandicum) on pystykasvuinen ja tanakka sammallaji. Se kuuluu Dicranaceae-heimoon ja kynsisammalten sukuun. Yleisväriltään palsakynsisammal on kellanvihreä. Sillä ei yleensä ole itiöpesäkkeitä. ==Levinneisyys== Palsakynsisammalta esiintyy Suomessa ainoastaan Tunturi-Lapissa. Vuoden 2010 uhanalaisuusarvioinnissa se siirrettiin silmälläpidettävästä vaarantuneeksi. ==Elinympäristö== Palsakynsisammal kasvaa kostealla humuksella ja turpeella tunturisoilla ja -kankailla. ==Lähteet== ==Aiheesta muualla== *ITIS: Dicranum groenlandicum Luokka:Kynsisammalet
Harpers Ferry (Länsi-Virginia)

Harpers Ferry, usein muodossa Harper's Ferry, on historiallisesti merkittävä pikkukaupunki Länsi-Virginiassa Yhdysvalloissa. Kaupunki sijaitsee Potomac- ja Shenandoahjokien risteyskohdassa, jossa kolmen osavaltion Marylandin, Virginian ja Länsi-Virginian rajat kohtaavat. Kaupunki sijaitsee laaksossa tulvatasangon päällä ja sitä ympyröivät kukkulat joka puolelta. Vuoden 2000 laskennan mukaan kaupungissa asui 307 asukasta. Historiallisesti kaupunki muistetaan roolistaan Yhdysvaltain sisällissodan tapahtumien paikkana sekä sotaa edeltäneestä tapauksesta, jossa abolitionisti John Brown hyökkäsi kaupunkiin yrittäen takavarikoida siellä olleen asevaraston. Kaupunki nimettiin Robert Harperin mukaan. Vuonna 1751 Harper hankki kaupungin nykyiseltä paikalta 5 aarin kokoisen alueen ja perusti kymmenen vuotta myöhemmin Potomac-joen yli vievän lautan. Vuonna 1763 Virginian osavaltionhallinto perusti kaupungin nimellä "Shenandoah Falls at Mr. Harper's Ferry". Luokka:Länsi-Virginian kaupungit
Ihmisoikeudet Valko-Venäjällä

Tämä artikkeli kertoo Valko-Venäjän ihmisoikeustilanteesta. ==Vaalit== Valko- Venäjällä oli vaalit syyskuussa 2008. Euroopan turvallisuus- ja yhteistyöjärjestön (ETYJ; Organization for Security and Co-operation in Europe OSCE) tarkkailijoiden mukaan vaalit eivät täyttäneet OSCE:n standardeja. Äänestäjät eivät saaneet riittävästi tietoja ehdokkaiden valintaan. Valko- Venäjän lait eivät salli vapaata kokoontumisvapautta ja sananvapautta. Kansalaisjärjestöjen toiminta ja jäsenyys säädettiin laittomaksi ennen presidenttivaaleja maaliskuussa 2006.Amnesty International Report 2009 The State of the World's Human Rights, Amnesty International, s. 76-78 == Sananvapaus == Amnesty Internationalin mukaan laki rajoittaa Valko-Venäjällä sananvapautta. Presidentti hyväksyi uuden lehdistölain 7.8.2008. Kritiikin mukaan se rajoittaa julkaisuvapautta entisestään. Vain 30 julkaisua jatkoi ilmestymistä. Puolet niistä on valtion omistaman jakelukanavan ulkopuolella. Laki antaa valtiolle oikeuden sulkea lehtien toimituksia ilman oikeusistuimen päätöstä yhden varoituksen jälkeen. Lehdistön ulkomainen rahoitus kiellettiin. Laki koskee myös nettijulkaisuja ulkomaisen ”disinformaation” rajoittamiseksi. Presidentin kanslian mukaan mallia otettiin Kiinasta. ==Kokoontumisvapaus== Amnesty Internationalin mukaan Valko-Venäjä rajoittaa kokoontumisvapautta. Mielenosoitukset on kielletty tai hajotettu pakolla. Reporttereita ja kansalaisaktivisteja on ahdisteltu. Seksuaalivähemmistöjen, kuten homojen ja lesbojen, katutapahtumien hakemukset hylätään Valko-Venäjällä. ==Kuolemantuomio== Neljä ihmistä teloitettiin ampumalla vuonna 2008. Euroopan neuvoston pääsihteeri tuomitsi kuolemantuomiot ja syytti Valko-Venäjän viranomaisia ihmisarvojen peittelemättömästä hylkäämisestä. ==Lähteet== ==Aiheesta muualla== * * Freedom House 2013 report: Belarus (freedomhouse.org) * Amnesty International: Belarus (2013 report) (amnesty.org) * Human Rights Watch * Human Rights Center «Viasna»: Situation of Human Rights in Belarus in 2012 (pdf) (spring96.org) * Observatory condemns censorship of Viasna website (12/2013): Ihmisoikeusjärjestö Viasnan websivustot rajoitetun pääsyn eli sensuurin piiriin (spring96.org) *Forced Labor and Pervasive Violations of Workers’ Rights in Belarus (pdf) (spring96.org) *
Peter Kingdom

Peter Kingdom () on brittiläinen Parallel Filmin tuottama draamasarja, jota esitti Suomessa Yle TV1. Sarja kertoo norfolkilaisesta asianajajasta Peter Kingdomista (Stephen Fry), joka perheensä ja kollegoidensa avulla selvittää rikoksia Market Shipboroughin pikkukylässä. Ensimmäinen jakso esitettiin vuonna 2007, ja sarjalla oli Britanniassa ensimmäisellä kaudella keskimäärin kuusi miljoonaa katsojaa. ==Rooleissa== == Lähteet == Luokka:2000-vuosikymmenen brittiläiset draamakomediasarjat Luokka:ITV:n televisio-ohjelmat
MHK Krylja Sovetov

MHK Krylja Sovetov (), Neuvostosiivet, oli venäläinen jääkiekkoseura. Seura oli kotoisin Moskovasta. MHK Krylja Sovetov perustettiin vuonna 2008, kun HK Krylja Sovetov Moskova ajatui riitoihin omistajiensa kanssa ja irtautui omistajistaan. HK Krylja Sovetov jatkoi pelaamistaan omana joukkueenaan, kun omistajille jäi juniorityö ja -seurat, joista sitten muodostettiin nykyinen MHK Krylja Sovetov. Joukkue pelasi maan toiseksi korkeimmalla sarjatasolla Vysšaja Ligassa kauden 2008–2009, muttei sitä otettu mukaan enää seuraavalle kaudelle, joten MHK Krylja Sovetovin ykkösjoukkue ei osallistunut kaudella mihinkään sarjaan. MHK Krylja Sovetov ja HK Krylja Sovetov sopivat erimielisyytensä vuonna 2010 ja seura yhdistyivät jälleen HK Krylja Sovetoviksi. ==Lähteet== Krylja Sovetov Luokka:Entiset jääkiekkoseurat Luokka:Moskovan urheilu
Wey

Weyjoki on noin 140 kilometrin pituinen Thamesin sivujoki Kaakkois- Englannissa. Sen 904 neliökilometriä laaja valuma-alue sijaitsee pääosin Surreyssä mutta ulottuu myös Hampshiren ja Berkshiren alueelle. Yläjuoksullaan Wey muodostuu kahdesta haarasta. North Wey saa alkunsa Hampshirestä läheltä Altonia, josta se virtaa itäkoilliseen Froylen, Bentleyn ja Farnhamin ohi. South Wey saa alkunsa Haslemerestä ja yhtyy North Weyhin Tilfordin kohdalla. Sieltä joki jatkaa kulkuaan kohti pohjoista Surrey Hillsin kansallismaisemassa. Ohitettuaan Godalmingin ja Guildfordin kaupungit se saapuu lopulta Weybridgeen, jossa se laskee vetensä Thamesiin. Weyn jokilaaksossa esiintyy niin nummia kuin metsää ja tulvaniittyjäkin. Surrey Hillsin lisäksi joen ympäristössä on myös muita luonnonsuojelualueita, kuten Wey Valley Meadows, jossa pesii taivaanvuohia, töyhtöhyyppiä ja kuningaskalastajia. Wey oli yksi Britannian ensimmäisistä joista, josta tehtiin kulkukelpoinen rakentamalla 32 kilometriä pitkä kanava Godalmingista Thamesiin vuonna 1653. Nykyään kanava on virkistyskäytössä ja sen ylläpidosta vastaa National Trust, jonka Guildfordin vierailukeskuksessa on näyttely kanavan historiasta. == Lähteet == == Aiheesta muualla == *The Wey Valley Luokka:Berkshiren joet Luokka:Hampshiren joet Luokka:Surreyn joet Luokka:Thamesin vesistö